**Zaman Air Batu Senozoik Akhir** atau **Pengglasieran Antartika** bermula 34 juta tahun yang lalu sejak Sempadan Eosen-Oligosen dan masih berterusan hingga ke hari ini. Tempoh ini merupakan zaman air batu atau tempoh rumah air batu semasa Bumi. Permulaannya ditandakan dengan pembentukan lembar ais di benua Antartika.

Enam juta tahun selepas permulaan Zaman Air Batu Senozoik Akhir, Lembaran Ais Antartika Timur telah terbentuk, dan 14 juta tahun dahulu ia telah mencapai jangkauan lembar air batunya seperti yang ada pada masa kini.

Sejak tiga juta tahun dahulu, pengglasieran telah merebak ke hemisfera utara. Ia bermula dengan Greenland yang menjadi semakin dilitupi dengan lembar ais pada akhir epok Pliosen (2.9-2.58 jtd) Semasa epok Pleistosen (bermula 2.58 jtd), pengglasieran Kuaterner berkembang dengan penurunan suhu purata dan peningkatan amplitud antara tempoh glasier dan tempoh antara glasier. Sewaktu tempoh glasier Pleistosen, sebahagian kawasan besar di utara benua Amerika Utara dan utara benua Eurasia telah dilitupi dengan lembar ais.

Iklim sebelum pembentukan litupan ais kutub
-------------------------------------------

 Tumbuhan jenis ini tumbuh di benua Antartika semasa epok Eosen - Gambar diambil di Lembah Palm, Kalifornia, AS pada tahun 2005
Tempoh rumah hijau terakhir bermula 260 juta tahun dahulu semasa akhir Tempoh Perm pada penghujung Zaman Air Batu Karoo. Ia bertahan merentasi zaman dinosaur bukan unggas semasa Era Mesozoik, dan berakhir pada 33.9 juta tahun dahulu sewaktu pada pertengahan Era Senozoik (era kini). Tempoh rumah hijau ini berlangsung selama 226.1 juta tahun.

Bahagian masa terpanas pada tempoh Bumi rumah hijau terakhir adalah sewaktu peringkat Paleosen Akhir sehingga ke peringkat Eosen Awal. Ia merupakan tempoh rumah panas yang berlangsung dari 65 hingga 55 juta tahun yang lalu. Bahagian paling panas zaman terik ini ialah Maksimum Suhu Paleosen-Eosen sekitar 55.5 juta tahun dahulu. Purata suhu global adalah sekitar 30 °C (86 °F). Tempoh masa ini merupakan kali kedua Bumi mencapai tahap kepanasan tertinggi ini sejak supereon Prakambria. Tempoh masa yang lain ialah semasa tempoh Kambria, yang berlangsung bermula 538.8 juta tahun dahulu sehingga ke 485.4 juta tahun dahulu.

Semasa peringkat Eosen awal, Australia dan Amerika Selatan disambungkan ke benua Antartika.

Sewaktu 53 juta tahun dahulu semasa epok Eosen, suhu tinggi musim panas di benua Antartika adalah sekitar 25 °C (77 °F). Suhu semasa musim sejuk adalah sekitar 10 °C (50 °F). Ia tidak beku semasa musim sejuk. Iklim sangat panas sehinggakan pokok tumbuh di benua Antartika. *Arecaceae* (pokok palma) tumbuh di dataran rendah pantai, dan *Fagus* (pokok beech) dan *Pinophyta* (konifer) tumbuh di atas bukit hanya ke kawasan dalam sedikit dari dari pantai.

Apabila iklim global menjadi lebih sejuk, planet ini menyaksikan penurunan dalam keluasan hutan, dan peningkatan dalam keluasan padang savana. Haiwan telah berevolusi untuk mempunyai saiz badan yang lebih besar.

Pengglasieran hemisfera selatan
-------------------------------

 Benua Antartika dari angkasa pada 21 September 2005
Benua Australia telah berjauhan dari benua Antartika membentuk Laluan Tasmania, dan Amerika Selatan berjauhan dari Antartika membentuk Laluan Drake. Perkara ini menyebabkan pembentukan Arus Lilitan Antartika yang merupakan arus air sejuk yang mengelilingi Antartika. Arus ini masih wujud pada hari ini, dan merupakan punca utama mengapa Antartika mempunyai iklim yang sangat sejuk.

Sempadan Eosen-Oligosen pada 33.9 juta tahun dahulu merupakan fasa peralihan daripada tempoh rumah hijau terakhir kepada iklim rumah air batu yang wujud sehingga ke hari ini. Pada ketika itu, apabila ~25% lebih permukaan Antartika berada di atas paras laut dan mampu menyokong lembar ais berasaskan darat berbanding hari ini, paras CO 2 telah menurun kepada 750 ppm. Perkara ini menandakan permulaan Zaman Air Batu Senozoik Akhir. Waktu ini ialah waktu apabila lembar ais mula menjangkau pembekuannya sehingga ke lautan yang menjadi titik penentu zaman air batu itu.

Pada 29.2 juta tahun dahulu, terdapat tiga litupan ais di kawasan berparas tinggi Antartika. Satu litupan ais terbentuk di Tanah Permaisuri Maud. Satu lagi pelitup ais terbentuk di Banjaran Gunung Gamburtsev. Manakala yang pelitup ais ketiga terbentuk di Kawasan Pergunungan Transantartika. Pada ketika itu, pelitup ais belum menjadi terlalu besar lagi. Kebanyakan kawasan di benua Antartika juga tidak dilitupi oleh ais. Menjelang 28.7 juta tahun dahulu, pelitup ais Gamburtsev menjadi lebih besar kerana iklim yang lebih sejuk. Paras CO2 terus turun dan iklim terus menjadi lebih sejuk. Pada 28.1 juta tahun dahulu, pelitup ais Gamburtsev dan pelitup ais Transantartika bergabung menjadi pelitup ais pusat utama. Pada ketika ini, ais sudah meliputi sebahagian besar kawasan benua. Pelitup ais Dronning Maud mula bergabung dengan penutup ais utama pada 27.9 juta tahun dahulu. Hal ini mengakibatkan pembentukan Lembar Ais Antartika Timur.

Penyejukan global ditetapkan pada 22 juta tahun dahulu.

Kira-kira 15 juta tahun dahulu merupakan tempoh paling panas pada Zaman AIr Batu Senozoik Akhir, dengan purata suhu global sekitar 18.4 °C (65.1 °F). Tahap CO2 atmosfera adalah sekitar 700 ppm. Tempoh masa ini dipanggil Optimum Iklim Pertengahan Miosen. Menjelang 14 juta tahun dahulu, lembar ais Antartika mempunyai saiz dan isi padu yang serupa dengan yang ada pada hari ini. Glasier mula terbentuk di kawasan pergunungan Hemisfera Utara.

Antara 3.6 dan 3.4 juta tahun dahulu, terdapat tempoh pemanasan yang tiba-tiba tetapi singkat.

Pengglasieran hemisfera utara
-----------------------------

 Ais lautan Artik dilihat dari angkasa pada 6 Mac 2010
Pengglasieran Artik di Hemisfera Utara bermula dengan Greenland yang semakin dilitupi oleh lembaran ais pada akhir Pliosen (2.9-2.58 jtd).

Tempoh pada masa kini ialah tempoh Kuaterner, yang bermula 2.58 juta tahun dahulu. Ia dibahagikan kepada epok Pleistosen yang berakhir pada 11,700 tahun dahulu, serta epok Holosen sehingga ke hari ini. Tempoh Kuaterner juga dibahagikan kepada tempoh stadial (tempoh lebih sejuk) yang berselang-seli dengan tempoh interstadial (tempoh lebih panas) Tempoh stadial terakhir mencapai kemuncaknya pada Maksimum Glasier Terakhir, antara 26,000 dan 20,000 tahun dahulu, dan Bumi kini berada dalam tempoh interstadial.

Ayunan antara tempoh glasier dan tempoh antara glasier adalah disebabkan oleh kitaran Milankovitch. Kitaran tersebut merupakan kitaran yang mempunyai kaitan dengan kecondongan paksi Bumi dan kesipian orbit. Bumi kini condong pada 23.5 darjah. Sepanjang kitaran 41,000 tahun, kecondongan berayun antara 22.1 dan 24.5 darjah. Apabila kecondongan paksi lebih besar (keoblikan tinggi), perubahan musim jadi lebih melampau. Sewaktu kecondongan paksi mengurang (keoblikan rendah), musimnya menjadi kurang ekstrem. Kurang kecondongan juga bermakna kawasan kutub menerima kurang cahaya daripada matahari. Hal ini menyebabkan iklim global lebih sejuk apabila lembar ais mula terkumpul.

Bentuk orbit Bumi mengelilingi Matahari mempengaruhi iklim Bumi. Lebih daripada kitaran 100,000 tahun, Bumi berayun antara orbit bulat kepada orbit yang lebih berbentuk elips. Sejak 2.58 juta tahun dahulu sehingga kira-kira 1.73 juta ± 50,000 tahun dahulu, tahap kecondongan paksi adalah punca utama silih bergantinya tempoh glasier dan tempoh antara glasier.

Sekitar 850,000 ± 50,000 tahun dahulu, tahap kesipian orbit menjadi pemacu utama silih gantinya tempoh glasier dan tempoh antara glasier, bukannya tahap kecondongan paksi, dan corak ini berterusan sehingga ke hari ini.

Rujukan
-------

1. 1 2 3 4 5  Dr. David E. Pitts. "Disasters Class Notes - Chapter 12: Climate Change". *University of Houston-Clear Lake*. Diarkibkan daripada yang asal pada 16 August 2021. Dicapai pada 31 December 2020.
2. ↑  National Academy of Sciences - The National Academies Press - Continental Glaciation through Geologic Times
3. ↑  Kvasov, D.D.; Verbitsky, M.Ya. (2017). "Causes of Antarctic Glaciation in the Cenozoic". *Quaternary Research*. **15**: 1–17. doi:10.1016/0033-5894(81)90110-1.
4. ↑  Goldner, A.; Herold, N.; Huber, M. (2014). "Antarctic glaciation caused ocean circulation changes at the Eocene–Oligocene transition". *Nature*. **511** (7511): 574–577. Bibcode:2014Natur.511..574G. doi:10.1038/nature13597. PMID 25079555.
5. 1 2  "8". *Continental Glaciation through Geologic Times*. *Climate in Earth History: Studies in Geophysics*. 1982. m/s. 80. doi:10.17226/11798. ISBN 978-0-309-03329-9.
6. 1 2 3 4 5 6 7 8 9 10 11 12 13 14 15  Deconto, Robert M.; Pollard, David (2003). "Rapid Cenozoic glaciation of Antarctica induced by declining atmospheric CO2" (PDF). *Nature*. **421** (6920): 245–249. Bibcode:2003Natur.421..245D. doi:10.1038/nature01290. PMID 12529638.
7. 1 2  Bartoli, G; Sarnthein, M; Weinelt, M; Erlenkeuser, H; Garbe-Schönberg, D; Lea, D.W (2005). "Final closure of Panama and the onset of northern hemisphere glaciation". *Earth and Planetary Science Letters*. **237** (1–2): 33–44. Bibcode:2005E&PSL.237...33B. doi:10.1016/j.epsl.2005.06.020.
8. 1 2 3  "The Eocene Epoch".
9. 1 2 3 4 5 6 7  "Ancient Climate Change Meant Antarctica Was Once Covered with Palm Trees". *Smithsonian Magazine*.
10. ↑  Houle, Alain (1999). "The origin of platyrrhines: An evaluation of the Antarctic scenario and the floating island model". *American Journal of Physical Anthropology*. **109** (4): 541–559. doi:10.1002/(SICI)1096-8644(199908)109:4<541::AID-AJPA9>3.0.CO;2-N. PMID 10423268.
11. ↑  Liu, Z.; Pagani, M.; Zinniker, D.; Deconto, R.; Huber, M.; Brinkhuis, H.; Shah, S. R.; Leckie, R. M.; Pearson, A. (2009). "Global Cooling During the Eocene-Oligocene Climate Transition" (PDF). *Science*. **323** (5918): 1187–1190. Bibcode:2009Sci...323.1187L. doi:10.1126/science.1166368. PMID 19251622.
12. ↑  "Falling Temperatures 34 Million Years Ago Indicates Greenhouse Gases Controlled Global..." *University of Massachusetts*. February 26, 2009. Diarkibkan daripada yang asal pada October 7, 2018. Dicapai pada October 6, 2018.
13. ↑  Paxman, Guy J. G.; Jamieson, Stewart S. R.; Hochmuth, Katharina; Gohl, Karsten; Bentley, Michael J.; Leitchenkov, German; Ferraccioli, Fausto (1 December 2019). "Reconstructions of Antarctic topography since the Eocene–Oligocene boundary". *Palaeogeography, Palaeoclimatology, Palaeoecology*. **535**: 109346. doi:10.1016/j.palaeo.2019.109346.
14. ↑  "11" (PDF). *IsotopeGeochemistry - Unconventional Isotopes And Approaches*. Cornell University. 2013.
15. ↑  "The Late Eocene Earth — Hothouse, Icehouse, and Impacts" (PDF). Geologic Society Of America.
16. ↑  "A human-induced hothouse climate?" (PDF). Diarkibkan daripada yang asal (PDF) pada 2019-05-10. Dicapai pada 2018-10-19.
17. 1 2  "Simulation of the Middle Miocene Climate Optimum".
18. 1 2 3 4 5  "Is An Ice Age Coming?". *PBS Space Time*. PBS Digital Studios. 2016-05-25.

Pautan luar
-----------

* Blue Marble 3000, animasi oleh Zurich University of Applied Sciences menunjukkan lembar ais global daripada 19,000 SM hingga 3000 M